આ બાજુ દધીચિ ઋષિને ખબર પડી કે, "દાનવો જાણી ગયા છે કે શસ્ત્રો મારા આશ્રમમાં સંતાડેલાં છે. દુષ્ટ સ્વભાવના દાનવો મને હેરાન કર્યા વિના નહીં રહે. ખરેખર મેં ગંભીર ભૂલ કરી છે. ઋષિ ચિંતામાં શોકાતુર થઈ ગયા. તેમણે શસ્ત્રોની શક્તિના મંત્રો જાણવા પોતાના જ્ઞાનનો ઉપયોગ કર્યો. તેમણે વારાફરતી દરેક શસ્ત્રો સામે જોયું અને મંત્રનું આહ્વાન કર્યંુ. દરેક શસ્ત્રની શક્તિનું રહસ્ય તેમને મળી ગયું. આ શક્તિવાળું અભિમંત્રિત કરેલું જળ તેઓ પી ગયા. શસ્ત્રોની બધી જ શક્તિ તેમના શરીરમાં આવી ગઈ. હવે શસ્ત્રોની ચિંતા કરવાનું કોઈ કારણ નહોતું. ઋષિ સિવાય આ વાત કોઈ જાણતું નહોતું. ફરીથી ઋષિ નચિંત બની ધ્યાનસાધનામાં લીન બની ગયા.